open-index/open-wikipedia-markdown huggingface dataset:
Herman Hollerith

**Herman Hollerith** (* 29. február 1860, Buffalo, New York, USA – † 17. november 1929, Washington D.C.) bol americký vynálezca a inžinier. V roku 1890 vynašiel a zostrojil  elektromechanický počítací stroj, ktorý používal dierne štítky a umožňoval hromadné spracovanie dát do tabuliek. Táto technológia sa používala aj v neskorších elektronických počítačoch. Holeritky (diernym štítkom hollerithovho typu) sa v USA používali pre štatistiky zdravotníctva až do polovice 60. rokov 20. storočia. Vo výpočtových strediskách sa dierne štítky bežne používali ešte v 80. rokoch 20. storočia. Jeho spoločnosť Tabulating Machine Company bola jednou z tých, z ktorých v roku 1924 vznikla International Business Machines Corporation (IBM).

## Biografia
Syn nemeckého imigranta (Georg Hollerith, profesor klasických jazykov na gymnáziu v meste Speyer, ktorý emigroval do USA v roku 1848) nadobudol vzdelanie v City College v New Yorku, inžiniersky titul získal v *Columbia School of Mines* (Kolumbijská univerzita). V roku 1882 Hollerith nastúpil do  Massachusettskej technickej univerzity, kde vyučoval strojárstvo a vykonával svoje prvé experimenty s diernymi štítkami. 
náhľad|Replika Hollerithovho zariadenia s triediacou skrinkou, približne z roku 1890
V roku 1879 začal pracovať v Štatistickom úrade USA (*U.S. Census Office*) ako štatistik. V roku 1889 odovzdal na Columbia University dizertačnú prácu s názvom *Elektrický tabelačný systém*, za ktorú získal doktorát. 8. januára 1889 bol spoločnosti Hollerith vydaný americký patent č. 395 782. Jeho systém, počítací stroj, ktorý používal dierne štítky a umožňoval tak hromadné spracovanie dát, bol použitý na sčítanie ľudu v USA v decembri 1890.

Po ďalších vylepšeniach systému založil v roku 1896 spoločnosť Tabulating Machine Company aby komercializoval svoj vynález. V roku 1905 však stratil svojho najlepšieho zákazníka, Štatistický úrad USA, ktorý dodnes sčítanie ľudu vykonáva každých desať rokov. V roku 1910 žaloval úrad pre sčítanie ľudu z dôvodu údajného porušenia patentov a pokúsil sa zabrániť nadchádzajúcemu sčítaniu ľudu - a to bezvýsledne. V roku 1911 Hollerith nakoniec predal svoju spoločnosť za približne 1,21 milióna dolárov a desaťročnú zmluvu na poradenstvo, ktorá mu mala ročne prinášať 20 000 dolárov.

Spoločnosť Tabulating Machine sa potom zlúčila (akvizíciou akcií) s Computing Scale Corporation a International Time Recording Company, aby vytvorila Computing Tabulate Recording Corporation (CTR), ktorá bola v roku 1924 premenovaná na International Business Machines Corporation (IBM).

## Iné projekty

## Externé odkazy
* Hollerithov patent z roku 1889:   

Kategória:Podnikatelia USA
Kategória:Vynálezcovia USA
Kategória:Štatistici USA
Kategória:IBM
Kategória:Osobnosti USA nemeckého pôvodu
Kategória:Osobnosti z Buffala
Beňadiková

**Beňadiková** je obec na Slovensku v okrese Liptovský Mikuláš.

## Polohopis
Leží v Liptovskej kotline na pravom brehu potoka Trnovec, neďalekocesty I. triedy č. 18, medzi mestami Liptovský Mikuláš a Liptovský Hrádok. Je súčasťou mikroregiónu Baranec. V obci sa nachádza zdravotné stredisko.

Na severnom okraji obce, v smere na Liptovský Ondrej, prebieha v súčasnosti výstavba obytnej štvrte Záhrady. Obytná štvrť je lokalizovaná severne od intravilánu obce, východne od cesty III. triedy do Liptovského Ondreja, medzi cestou a potokom Trnovec.

## Kultúra a zaujímavosti
### Pamiatky
* Kaštieľ Kyselých, dvojpodlažná pôvodne renesančná stavba na pôdoryse obdĺžnika pravdepodobne zo 17. storočia. Na začiatku 19. storočia bol empírovo prestavaný. Na prelome 19. a 20. storočia prešiel neorenesančnou úpravou fasády. V roku 2012 chátrajúci kaštieľ vyhorel. Fasády kaštieľa sú členené pilastrami a medziokennými kazetami. Prízemie je horizontálne členené priebežným pásovaním. V súčasnosti je kaštieľ v dezolátnom stave a chátra. 

* Detrichovská kúria, jednopodlažná pôvodne baroková stavba na pôdoryse obdĺžnika s pristavaným bočným krídlom z roku 1730. Kúria má klasicistickú fasádu so stredným trojosovým rizalitom ukončeným trojuholníkovým štítom s tympanónom. V rizalite majú okná trojuholníkové suprafenestry, v bočných poliach segmentové. 

* Dedinská zvonica, jednoduchá murovaná stavba na pôdoryse štvorca s ihlancovou helmicou. 

## Osobnosti obce
### Pôsobili tu
* Matej Hrebenda (* 1796 - † 1880), národný buditeľ a ľudový spisovateľ. V obci pôsobil ako zvonár. 

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Bobrovček

**Bobrovček** je obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Murovaná dedinská zvonica, jednoduchá stavba na pôdoryse štvorca s ihlancovou helmicou. Polkruhovo ukončené rezonančné otvory majú jednoduché šambrány. 

* Drevená dedinská zvonica, ľudová stavba na pôdoryse štvorca so stanovou strechou.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Malužiná

**Malužiná** je obec na Slovensku v okrese Liptovský Mikuláš. 

## Polohopis
Horská obec sa nachádza v južnej časti horného Liptova, v Bocianskej doline, na styku Ďumbierskych a Kráľovohoľských Tatier. V Malužinej sa stretávajú Bocianska a Malužinská dolina, ktorými pretekajú potoky Boca a Malužiná. Obcou tiež vedie cesta I/72, spájajúca Liptov s Horehroním cez horský priechod Čertovica.

## Dejiny
Vznikla ako banská obec hrádockého panstva v druhej polovici 18. storočia, medený hámor tu bol postavený v roku 1771 a zanikol v roku 1860. V obci fungovala do roku 1885 aj sklárska huta.  Počas SNP prebiehali v okolí obce ťažké boje povstaleckého obranného úseku Kosatec.

## Kultúra a zaujímavosti
### Pamiatky
* Zájazdný hostinec s prepriahacou stanicou, jednopodlažná klasicistická stavba na pôdoryse písmena T z obdobia po roku 1814. Objekt má hladké fasády a valbovú strechu. Pri hostinci stojí bývala voziareň, prepiahacia stanica, jednopodlažná jednotraktová stavba na pôdoryse obdĺžnika z rovnakého obdobia ako hostinec. 

* Rímskokatolícky kostol Povýšenia sv. Kríža, jednoloďová klasicistická stavba s pravouhlo ukončeným presbytériom a vežou tvoriacou súčasť jej hmoty z roku 1816. Obnovou prešiel v roku 1871. Hlavný oltár je maľovaná iluzívna architektúra s obrazom Povýšenia sv. Kríža. Priečelie kostola je členené pilastrami a stredným rizalitom, z ktorého vyrastá veža ukončená korunnou rímsou s terčíkom a zvonovitou helmicou. Okná sú segmentovo ukončené. 

02 Malužiná - dom súp. č. 65.JPG|Zájazdný hostinec 
01 Malužiná - dom súp. č. 65.JPG
Malužiná - hostinec s vozovňou.JPG|Prepriahacia stanica
Malužiná - kostol Povýšenia sv. kríža.JPG|Kostol Povýšenia sv. Kríža


## Galéria

Malužiná - socha svätca.jpg|Socha sv. Jána Nepomuckého
04 Malužiná - budova komorského úradu.JPG|Budova komorského úradu
Malužiná - sklad pušného prachu.jpg|Bývalý sklad pušného prachu
03 Malužiná - pomník padlým - 2015.JPG|Malužiná - pomník padlým v 1 a 2. svetovej vojne


## Referencie

## Zdroje
* Encyklopédia slovenských miest a obcí

## Iné projekty

## Externé odkazy
* 


Kategória:Obce okresu Liptovský Mikuláš
Anatole France

**Jacques Anatole François Thibault** (* 16. apríl 1844, Paríž, Francúzsko – † 12. október 1924, Tours) bol francúzsky spisovateľ, nositeľ Nobelovej ceny.

## Tvorba
Jacques Anatole Thibaut, syn parížskeho antikvára, čestne obstál pri záväzku, keď prijal spisovateľský pseudonym Anatole France (Francúzsko). V diele A. Francea je vyslovené nevšedné úsilie povedať pravdu, poprieť lož a nespravodlivosť a tak prispieť k obohateniu ľudského myslenia. France vychádza z tradície 18. storočia, nadväzujúc na voltairovský racionalizmus, ktorý mu umožnil prechod cez darwinizmus k Marxovi a od Marxa k Leninovi. Rozumové poznávanie a vysvetľovanie sveta stavia proti iracionalizmu, z čoho vyplýva jeho nemilosrdná kritika idealizmu. Verí zdravému rozumu, ktorým odsudzuje všetko vyšpekulované a neodôvodnené. Nie div, že jeho tvorba bola meštiactvom prijímaná so sklamaním a zaťatým nepriateľstvom, lebo ňou oslávil zdravý život a výdobytky vedy. Rázne sa postavil proti odriekaniu si životnej plnosti, neúprosne a pravdivo zobrazil pokrytectvo meštiackeho života, ukázal všetku jeho pretvárku a pompéznu falošnosť, ozdobovanú učenosťou a pravdivosťou, za ktorou sa skrývali plány na zotročenie pracujúcich más. V roku 1917 pozdraví s nadšením Veľkú októbrovú socialistickú revolúciu a jej ideového vodcu Lenina. V roku 1919 sa stáva členom "pokrokovej" skupiny na čele s H. Barbussom, ktorá dostáva názov "Clarté" (Jas). Francea a Barbussa spojila nenávisť ku kapitalizmu, láska k demokracii a mieru, ktorá ich priviedla aj do radov zločinnej komunistickej strany. Otvorene sa vyhlasuje za "boľševika srdcom i dušou".

## Iné projekty

## Externé odkazy
* Nobel Prize bio
* http://nobelprize.org/nobel_prizes/literature/laureates/1921/france-bio.html
* http://www.kirjasto.sci.fi/afrance.htm 
* http://literatura.kvalitne.cz/fr.htm  

Kategória:Francúzski spisovatelia románov
Kategória:Francúzski satirici
Kategória:Nositelia Nobelovej ceny za literatúru
Kategória:Francúzski nositelia Nobelovej ceny
Kategória:Členovia Francúzskej akadémie
Kategória:Francúzski ateisti
Kategória:Osobnosti z Paríža
Kategória:Pseudonymy
Žiar (okres Liptovský Mikuláš)

**Žiar** je obec na Slovensku v okrese Liptovský Mikuláš.

## Polohopis
Leží 10 km severovýchodne od Liptovského Mikuláša, neďaleko ústia Žiarskej doliny do Liptovskej kotliny.

## Kultúra a zaujímavosti
### Pamiatky
* Evanjelická zvonica, murovaná stavba na pôdoryse štvorca s ihlancovou helmicou zo začiatku 20. storočia. Fasáda zvonice je horizontálne členená kordónovými rímsami, polkruhovo ukončené okná majú profilované šambrány a suprafenestry. 

## Ocenenia

## Referencie

## Iné projekty

## Externé odkazy
* Oficiálna stránka obce


Kategória:Obce okresu Liptovský Mikuláš
Kategória:Obce vypálené počas druhej svetovej vojny na Slovensku
Jalovec (okres Liptovský Mikuláš)

**Jalovec** je obec na Slovensku v okrese Liptovský Mikuláš.

## Kultúra a zaujímavosti

### Pamiatky
* Dedinská zvonica, drevená ľudová stavba na pôdoryse štvorca z roku 1865. Úpravami prešla v roku 1923. Prízemie v minulosti tiež slúžilo ako požiarna zbrojnica, v jej interiéri sú umiestnené dobové striekačky. Ide o rámovú konštrukciu s doskovým obkladom. Na štvorcovom základe je nadstavaná štíhla vežica s vysokou ihlancovou helmicou s dvojkrížom. Jej kópia sa nachádza v areáli Múzea liptovskej dediny v Pribyline.  

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Dúbrava (okres Liptovský Mikuláš)

**Dúbrava** () je obec na Slovensku v okrese Liptovský Mikuláš.

## Polohopis
Obec sa nachádza západne od Liptovského Mikuláša, na hornom toku potoka Dúbravka, v nadmorskej výške 636 m. Chotár tejto veľkej liptovskej obce sa rozkladá pod Chabencom na severných svahoch Nízkych Tatier. 

## Dejiny
Obec bola založená v 13. storočí bez názvu a v roku 1372 sa spomína ako Dúbrava. Patrila zemanom z Ráztok a od polovice 18. storočia do roku 1908 tu boli bane na železnú rudu a antimón. 

Obec Dúbrava je známa aj baníckou činnosťou, do roku 1992 sa v Rudných baniach Dúbrava ťažil antimón. Objekty Rudných baní Dúbrava stále stoja v doline potoku Palúdžanka. V novembri 2019 došlo v dôsledku dažďov k pretrhnutiu valou odkalísk s kalom s ťažkými kovmi nad baňami a následnému zaplaveniu doliny cez Palúdžanku a zamoreniu územia v Dúbrave, Svätom Kríži a Galovanoch, ktoré spôsobilo úhyn živočíchov v potokoch.

## Kultúra a zaujímavosti
### Pamiatky
* Rímskokatolícky kostol sv. Ondreja, jednoloďová ranogotická stavba s pravouhlým ukončením presbytéria a predstavanou vežou z poslednej tretiny 13. storočia. V 17. storočí bol renesančne upravený a opevnený. Barokovou úpravu prešiel v rokoch 1751-1752. V interiéri sa zachovali zvyšky krížovej rebrovej klenby, neskorogotický portál do sakristie a gotické okná na východnej strane svätyne. V presbytériu je neskorogotické pastofórium s rastlinnými a plamienkovými motívmi. V kostole boli odkryté zvyšky nástenných malieb. Vnútorné zariadenie je barokové. Kostol má hladké fasády s nárožným kvádrovaním a polkruhovo ukončenými oknami. Nízka veža nad vstupnou predsieňou má malú barokovú helmicu.

### Kultúra
V obci Dúbrava sa zachovali aj folklórne zvyky prostredníctvom folklórneho súboru Chabenec, ako sú fašiangové zábavy, bursa, koledy. Z kulinárskych špecialít možno spomenúť liptovské droby, liptovskú kyslú polievku s hríbami - údeným mäsom - bábkou a zo špeciálnych liehovín je to liptovské hriate.

### Turistika
Z obce je možné podnikať výlety do Dúbravskej doliny plnej lesných plodov, alebo sa môžete vybrať do neďalekého Svätého Kríža a pozrieť si drevený artikulárny evanjelický kostol, ktorý je jednou z najväčších celodrevených stavieb strednej Európy. Na bicykli, alebo autom to nie je ďaleko k Liptovskej Mare, kde si vychutnáte všetky vodné športy. V blízkosti obce sa nachádza lyžiarsky vlek Petkovo, ktorý je možné využiť na lyžovanie, snowboard.

## Občianska vybavenosť
* Evanjelický kostol, moderná stavba z roku 1992.

Dúbrava (okres Liptovský Mikuláš) 1.jpg|Evanjelický kostol
Dúbrava (okres Liptovský Mikuláš) 2.jpg


## Šport
Zo športových aktivít obce možno spomenúť futbal a stolný tenis so svojimi športovými klubmi a pre laikov sú tu športové ihriská na volejbal, tenis, futbal, v zime hokej.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Konská (okres Liptovský Mikuláš)

**Konská** je obec na Slovensku v okrese Liptovský Mikuláš.

## Polohopis
Nachádza sa 13 km severovýchodne od okresného mesta, na okraji Liptovskej kotliny a pod výbežkami Západných Tatier na oboch brehoch Konského potoka. Susedí s obcami Jamník a Jakubovany na východe, Liptovský Ondrej na juhu a katastrálnym územím Svätý Štefan (súčasť mesta Liptovský Mikuláš) na západe a severozápade.

## Dejiny
Prvá písomná zmienka o obci je z roku 1357. Pôvodné názvy boli Weresmihalfalua, Veresmihalfyahaza, Veresfaza, Konska, Konszka. Názov Konská sa uvádza až v roku 1515. Obec vznikla pôvodne v chotári obce Uhorská Ves na majetkoch, ktoré v roku 1309 predal zvolenský župan Egídiovi. V roku 1391 patrila zemianskej rodine Andreánskych, časť Detrichovcom. Obyvatelia sa zaoberali najmä poľnohospodárstvom, pasením koní a dobytka, neskôr boli známi ako murári a tesári. V roku 1828 stálo v obci 23 domov, v ktorých žilo 221 obyvateľov. V roku 1934 sa na katastrálnom území obce uskutočnili neúspešné pokusy ťažiť uhlie. V roku 1991 sa osamostatnila od susednej obce Liptovský Ondrej. Starostom obce bol v Komunálnych voľbách v roku 2014 zvolený Ing. Miroslav Kamhal. 

## Kultúra a zaujímavosti
### Pamiatky
* Dedinská zvonica, jednoduchá drevená stavba na pôdoryse štvorca s ihlancovou helmicou z roku 1919. Rezonančné otvory sú polkruhovo ukončené. 

### Turistika
Konská je východiskom do Západných Tatier po neznačkovaných trasách, katastrálnym územím prechádza červeno-značená Tatranská magistrála, z obce je možné sa napojiť na Detrichovskom (cez Vrchlazy) a pri chate Baranec. Z ústia Žiarskej doliny vedie do Konskej žlto-značený cyklochodník (cez Kejdák) pokračujúci do Liptovského Ondreja. Obec leží priamo pod vrchom Baranec, na úpätí ktorého sa nachádzajú dve chaty Horec a Baranec. Pri obci sa nachádza železitý minerálny prameň, miestne nazývaný Medokýš.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Vavrišovo

**Vavrišovo** je obec na Slovensku v okrese Liptovský Mikuláš.

## Polohopis

Vavrišovo je podhorskou obcou nachádzajúcou sa v hornom Liptove medzi mlynským potokom a riečkou Belá 5 km severovýchodne od Liptovského Hrádku na južnom úpätí Baranca.

Leží medzi dvoma väčšími obcami – Liptovský Hrádok a Pribylina.

## Symboly obce
Erb, pečať a vlajka tvoria trojicu základných symbolov obce. V červenom štíte od dola dvomi zlatými striebroplodými vavrínovými vetvičkami ovenčený, zlatým prstencom nimbovaný, zlatovlasý svätý Vavrinec v striebornom šate, s ľavicou v bok, v pravici s vavrínovou ratolesťou spomenutých tinktúr.

## Dejiny
Historicky prvá písomná zmienka je z roku 1286, vtedy ako majetok Mikuláša, syna Serefelovho. Vavrišovo vraj dostalo meno podľa Serefelovho otca Vavrinca.

V roku 1703 Vavrišovo v kuruckej vojne vyhorelo do tla a len s veľkou námahou sa dalo zase do poriadku. V roku 1709 sa tu odohrala bitka labancov proti kurucom Františka II. Rákociho.

## Názov
**Vývin názvu obce**
* 1346 – *Waurisow*
* 1360 – *Vayrysou*
* 1381 – *Wauriso*
* 1511 – *Wawrissow*
* 1773 – *Wawrissowo*, maďarsky *Vavrisó*

## Kultúra a zaujímavosti
### Pamiatky
* Evanjelický kostol, jednoloďová neorománska stavba s polkruhovým ukončením presbytéria a predstavanou vežou z rokov 1881-1884. Stojí na mieste staršej modlitebne. V roku 1928 bola pristavaná veža. Presbytérium je zaklenuté konchou, loď pruskými klenbami. V interiéri sa nachádza neoklasicistický oltár, stĺpová architektúra s obrazom Kristus na kríži z druhej polovice 19. storočia. Na kazateľnici sa nachádzajú obrazy Luthera a Melanchtona. Organ pochádza z roku 1900. Fasády kostola sú členené lizénovým rámom, okná sú polkruhovo ukončené. Veža je horizontálne členená kordónovými rímsami a oblúčkovým vlysom. Nachádza sa tu neorománske bifórium. Ukončená je strojuholníkovým štítom s terčíkom a ihlancovou helmicou. 

* Baptistická modlitebňa, halová stavba s pravouhlým záverom, bez veže, z rokov 1887-1888. Obnovou prešla v roku 1959. Interiér modlitebne je plochostropý, nachádza sa tu vstavaná empora. Fasáda modlitebne je členená polkruhovo ukončenými oknami so šambránami. Priečelie je ukončené volutovým štítom ukončeným segmentom. Vstup je riešený ako edikula s trojuholníkovým štítom s tympanónom. Baptistický zbor tu vznikol už v roku 1882, ako údajne prvý na území Slovenska. 

Vavrisovo.jpg|Evanjelický kostol


### Kultúrne podujatia
* Bitka pri Vavrišove "Švihrovská"

## Šport
* futbal - TJ Liptov Vavrišovo
* tanečný klub - Jessy Vavrišovo
* Dobrovoľný hasičský zbor Vavrišovo

## Referencie

## Literatúra
* FERIANČEKOVÁ, Marcela (ed.): *Bitka pri Vavrišove 1709 : Zborník príspevkov z vedeckej konferencie pri príležitosti 300. výročia bitky pri Vavrišove.* Vavrišovo : Obecný úrad, 2009. 110 s. ISBN 978-80-970198-9-1
* VÍTEK, Peter - MARTINICKÝ, Miroslav: *Dejiny obce Vavrišovo.* Vavrišovo : Obecný úrad, 2010, 96 s. ISBN 978-80-970549-7-7

## Iné projekty

## Externé odkazy
* 


Kategória:Obce okresu Liptovský Mikuláš
Bukovina

**Bukovina** môže byť:
* bučina, bukový porast
* územie na juhu Poľska neďaleko Vysokých Tatier, pozri Bukovina (Poľsko) 
* historické územie medzi Rumunskom a Ukrajinou, pozri Bukovina (krajina)
* sídlo:
**obec v okrese Liptovský Mikuláš, pozri Bukovina (okres Liptovský Mikuláš)
**mestská časť Novej Bane, pozri Bukovina (Nová Baňa)
**miestna časť obce Bzenica, pozri Bukovina (Bzenica)
**osada obce Kosihovce
**osada obce Rovňany
**osada obce Terchová
**osada obce Timoradza
**obec v Česku okrese Blansko, pozri Bukovina (okres Blansko)
**obec v Česku okrese Plzeň-sever, pozri Bukovina (okres Plzeň-sever)
* vodný tok:
**prítok Bôrovského potoka v povodí Turca, pozri Bukovina (prítok Bôrovského potoka)
**prítok Dedinského potoka v povodí Turca, pozri Bukovina (prítok Dedinského potoka)
**prítok Kráľovského potoka v povodí Torysy, pozri Bukovina (prítok Kráľovského potoka)
* vrch:
**v Bielych Karpatoch (), pozri Bukovina (vrch v Bielych Karpatoch)
**v Bodvianskej pahorkatine (), pozri Bukovina (vrch v Bodvianskej pahorkatine)
**v Cerovej vrchovine (), pozri Bukovina (vrch v Cerovej vrchovine)
**v Javorníkoch (), pozri Bukovina (vrch v Javorníkoch)
**v Kremnických vrchoch (), pozri Bukovina (vrch v Kremnických vrchoch)
**na Krupinskej planine (), pozri Bukovina (vrch na Krupinskej planine)
**v Oravských Beskydách (), pozri Bukovina (vrch v Oravských Beskydách)
**na Poľane (), pozri Bukovina (Poľana)
**v Považskom Inovci ()
**v Spišskej Magure pri Jezersku (), pozri Bukovina (vrch v Spišskej Magure, Jezersko)
**v Spišskej Magure pri Reľove (), pozri Bukovina (vrch v Spišskej Magure, Reľov)
**v Turčianskej kotline pri Necpaloch (), pozri Bukovina (vrch v Turčianskej kotline, Necpaly)
**v Turčianskej kotline pri Sučanoch (), pozri Bukovina (vrch v Turčianskej kotline, Sučany)
* chránené územie v Malých Karpatoch, pozri Bukovina (prírodná pamiatka)
* hudobné teleso:
** folklórna skupina v Sečovskej Polianke v okrese Vranov nad Topľou, pozri Bukovina (folklórna skupina)
** spevácka skupina v Lehote pod Vtáčnikom v okrese Prievidza, pozri pod Lehota pod Vtáčnikom § Hudba

## Referencie

## Pozri aj
* Bukovinka
* Bukovina-Podsklé
Prosiek

**Prosiek** je obec na Slovensku v okrese Liptovský Mikuláš.

## História obce
Osídlenie v eneolite - sídlisko s kanelovanou keramikou a sídlisko púchovskej kultúry.

Obec medzi Prosieckym potokom a Sielnicou sa spomína už roku 1287, podľa názvu roku 1352 ako Prezeky. V roku 1391 patrila zemianským rodinám Joobovcov a Kubínyiovcov. Roku 1715 mala obec 12 daňovníkov. R. 1784 Joobovska časť obce mala 20 domov a 171 obyvateľov, časť Kubinyiovská 23 domov a 194 obyvateľov, 1828 58 domov a 536 obyvateľov. Zaoberali sa predovšetkým poľnohospodárstvom.

V obci pôsobil v rokoch 1651 - 58 Ondrej Lucae (1596-1673), barokový spisovateľ.

Historické pomenovania obce:

*1352*Prezeky*
*1353*Prozyk*
*1391*Prozek*
*1808*Prosýk*
*1920*Prosiek*
*maď. *Prószék*

## Kultúra a zaujímavosti
### Pamiatky
* Rímskokatolícky kostol sv. Alžbety, jednoloďová pôvodne gotická stavba s pravouhlým ukončením presbytéria a predstavanou vežou zo začiatku 14. storočia. Pôvodne išlo o gotickú kaplnku, ktorá bola renesančne rozšírená v 16. storočí na kostol. V roku 1827 bol rozšírený klasicisticky a v roku 1880 bol prefasádovaný. V roku 1927 bola pristavaná veža. V presbytériu sa dochovali gotické krížové klenby. Nachádza sa tu hodnotná drevená krstiteľnica a kazateľnica z konca 17. storočia. Kostol má hladké fasády s polkruhovo ukončenými oknami. Veža s lizénovým rámom má ihlancovú helmicu. Nachádza sa tu zvon z roku 1695. 

Prosiek - kostol Sv. Alžbety.JPG|Kostol sv. Alžbety
Prosiek - kostol Sv. Alžbety - celkový pohľad.JPG
Prosiek - kostol Sv. Alžbety - pohľad zo zadnej strany.JPG


## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Bobrovník

**Bobrovník** je obec na Slovensku v okrese okrese Liptovský Mikuláš. Neďaleko od obce sa nachádza priehrada Liptovská Mara a archeologická lokalita Havránok.

## Kultúra a zaujímavosti
### Pamiatky
* Archeologická lokalita Havránok, pôvodne išlo o opevnenú keltskú osadu s druidskou svätyňou z 1. storočia pred Kr. V súčasnosti je lokalita sprístupnená, nachádza sa tu archeoskanzen s rekonštrukciami objavených stavieb. 

## Referencie

## Iné projekty

## Externé odkazy

* 


Kategória:Obce okresu Liptovský Mikuláš
Kategória:Sídla na Váhu
Nižná Boca

**Nižná Boca** je obec na Slovensku v okrese Liptovský Mikuláš.

## Polohopis
Horská obec sa nachádza v južnej časti horného Liptova, v Bocianskej doline, na styku Ďumbierskych a Kráľovohoľských Tatier. Nižnou Bocou preteká riečka Boca, popri ktorej vedie cesta I/72, spájajúca Liptov s Horehroním cez horský priechod Čertovica. Spolu s Vyšnou Bocou je to stará banícka obec, dnes významné turistické stredisko Nízkych Tatier. 

## Dejiny
Povrchové rudy tu ťažili už Kelti, Slovania myli zlato a v 13. storočí alebo neskôr prišli nemeckí baníci. Prvýkrát je obec doložená v roku 1342. V 16. storočí sa ťažila železná ruda až vo výške 1700- Prvý záznam o existenii miestneho evanjelického cirkevného zboru pochádza už z roku 1540. Nemci sa vysťahovali alebo slovakizovali a v 19. storočí baníctvo zaniklo. V 30. rokoch 20. storočia sa osada začala meniť na centrum zimného športu.

## Kultúra a zaujímavosti
### Pamiatky
* Evanjelický kostol, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty z roku 1844. V roku 1939 došlo ku stavbe neorománskej veže. V interiéri sa nachádza trojramenná drevená empora. Strop je plochý doskový s baníckymi insígniami. Oltár kazateľnicového typu pochádza z prvej polovice 20. storočia. Zo staršieho zariadenia sa dochovali patronátne lavice a empírová krstiteľnica. Fasády kostola sú členené lizénami a segmentovo ukončenými oknami v dvoch úrovniach. Veža vyrastá z mierne predstaveného rizalitu. Ukončená je ihlancovou helmicou. 

* Súbor ľudových baníckych domov, ide o zrubové trojpriestorové stavby (často dvojdomy) s typickým priedomím z prednej strany a sedlovou strechou s podlomenicou. Dispozícia domu sa skladala z hlavnej izby s pecou, kuchyne a pitvora, vstupnej priedsiene. Domy často nemali komíny a dym z pece šiel priamo na povalu. Zvláštnosťou sú senníky - maštale, ľudovo nazývané stajička alebo staja, ktoré sú rozstrúsené po okolitých lúkach. Tu sa celoročne zazimovával dobytok. V spodnej časti bol samotný dobytok a v hornej časti bolo uskladnené seno. 

Súbor:Nižná Boca - evanjelický kostol - 23. 5. 2014.JPG|Evanjelický kostol
Súbor:Nižná Boca - centrum.JPG|Typické banícke domy


## Referencie

## Pozri aj
* Zoznam kultúrnych pamiatok v obci Nižná Boca

## Iné projekty

## Externé odkazy
* 


Kategória:Obce okresu Liptovský Mikuláš
Malé Borové

**Malé Borové** je obec na Slovensku v okrese Liptovský Mikuláš.

Vznikla štiepením goralskej enklávy Borové na Liptove. Obec sa pôvodne volala Sviniarky. Jej južnú časť tvorí ďalšia bývalá goralská osada Novoť.

Goralské nárečie ovláda 50% a 50% dospelých mu rozumie, deti už ním aktívne nehovoria, ale všetky mu rozumejú.

## Kultúra a zaujímavosti
### Pamiatky
* Súbor ľudových domov, ide o zrubové trojpriestorové stavby so sedlovou strechou, často s vysokou podlomenicou, z 19. a začiatku 20. storočia. Zrubové chalupy sú kryté šindľovou strechou.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Goralské obce na Slovensku
Závažná Poruba

**Závažná Poruba** je obec na Slovensku v okrese Liptovský Mikuláš. K 31. 12. 2021 žilo v obci 1 245 obyvateľov.

## Kultúra a zaujímavosti
### Pamiatky
* Evanjelický kostol, jednoloďová neogotická stavba s pravouhlým ukončením presbytéria a vežou tvoriacou súčasť jej hmoty z roku 1933. V interiéri sa nachádzajú secesné prvky zariadenia. Loď kostola je plochostropá, nachádza sa tu empora. Oltár je neogotický s obrazom Kristus v Getsemanskej záhrade od Juraja Martinku z doby vzniku kostola. Fasády sú členené pilastami a oknami s lomeným oblúkom. Veža vystupuje z priečelia v podobe rizalitu je ukončená ihlancovou helmicou.  

* Rímskokatolícka kaplnka sv. Lukáša evanjelistu, jednoloďová klasicistická stavba so segmentovým záverom a malou strešnou vežou z roku 1837. Nad portálom kaplnky je umiestnený rustikálny reliéf s motívom Božieho oka. Nad reliéfom je termálne okno so šambránou. Veža je ukončená zvonovitou helmicou.  

### Turistika
Nachádza sa tu lyžiarske stredisko Opalisko, ktorého súčasťou sú zjazdovky a bežecké trate s osvetlením.

## Partnerské obce
#  Bohuslavice, Česko

## Osobnosti obce
### Rodáci
* Milan Rúfus (* 1928 – † 2009), básnik
* Ladislav Kováč (* 1932), biochemik a vysokoškolský pedagóg, bývalý ministrom školstva, mládeže a telesnej výchovy Slovenska.

## Referencie

## Iné projekty

 	
## Externé odkazy
* 


Kategória:Obce okresu Liptovský Mikuláš
Kategória:Sídla na Váhu
Veterná Poruba

**Veterná Poruba** je obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Evanjelická modlitebňa, jednoduchá jednopodlažná stavba na pôdoryse obdĺžnika z roku 1869. V interiéri sa nachádza oltár v štýle rustikálneho baroka s obrazom Svadba v Káne Galilejskej, ktorý údajne pochádza od banskobystrického evanjelického cirkevného zboru. Organ je hodnotná baroková pamiatka z prvej tretiny 18. storočia, pravdepodobne dielo Martina Zorkovského. V roku 1892 bol kúpený od cirkevného zboru v Jasenovej na Orave. Stavna má hladké fasády, profilovanú korunnú rímsu a sedlovú strechu so štítom s vročením. 

* Evanjelická zvonica, murovaná stavba na pôdoryse štvorca s ihlancovou helmicou z 19. storočia. Fasáda zvonice je lemovaná lizénami, polkruhovo ukončené okná majú jednoduché šambrány. 

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Pavčina Lehota

**Pavčina Lehota** je obec na Slovensku v okrese Liptovský Mikuláš.

## Polohopis
Obec obklopuje pohorie Nízke Tatry. Najbližšie obce sú Bodice, Lazisko, Svätý Kríž a Demänovská Dolina. 

## Kultúra a zaujímavosti
### Pamiatky
* Dedinská zvonica s márnicou, zrubová ľudová stavba na pôdyse štvorca z roku 1883. Nachádza sa v areáli miestneho cintorína. Upravovaná bola v roku 1924. Drevený štvorcový jednopriestorový objekt má zúženú nadstavbu so stanovou strechou pokrytou šindľom. Jej kópia stojí v Múzeu liptovskej dediny v Pribyline. 

### Turizmus
V dedine je pre turistov v lete bobová dráha a v zime lyžiarske stredisko Žiarce. Prístup do hôr je možný autom smerom od Liptovského Mikuláš kde prídete od Demänovskej doliny a hneď na začiatku pri osade Tri studničky nájdete smerovú tabuľu na Pavčinu Lehotu. 

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Demänovská Dolina

**Demänovská Dolina** je obec na Slovensku v okrese Liptovský Mikuláš.

## Polohopis
Obec s výrazne turistickým charakterom sa nachádza v centrálnej, najatraktívnejšej časti Nízkych Tatier, v rovnomennej doline, približne 15 km južne od Liptovského Mikuláša. Úzke a hlboké údolie Demänovky obmedzuje priestor na rozsiahlejšiu zástavbu a tak obec pozostáva z niekoľkých osád. Veľkú časť tvoria budovy, komplexy a vybavenie, slúžiace turistom, ktorí sem prichádzajú po ceste II/584 z okresného mesta. Celý chotár sa nachádza v Národnom parku Nízke Tatry.

## Dejiny
Archeologické nálezy v jaskyni Okno dokladajú pohyb človeka v tejto oblasti už v praveku. K osídleniu však došlo až v 18. a 19. storočí baníkmi, ktorí tu dolovali rudy, ťažili drevo a pásli ovce a dobytok. Popularitu oblasti a záujem o celú oblasť vzbudilo objavenie Demänovskej jaskyne slobody v roku 1921, no masovú turistiku vyvolala výstavba lanovky na Chopok.

Obec Demänovská Dolina vznikla spojením objektov cestovného ruchu k 1. augustu 1964 vyčlenením z častí katastrálnych území Bodíc a Demänovej. Obec je rozdelená do niekoľkých miestnych častí: Tri studničky (okolie autokempingu Bystrina), Jaskyne (okolie Demänovských jaskýň), Repiská, Lúčky, Staré Koliesko, Záhradky a Jasná.

## Kultúra a zaujímavosti
### Turizmus
Okolie obce, známe ako stredisko Jasná, je medzinárodne známe centrum zimnej i letnej turistiky. Atraktívna poloha na severných svahoch Nízkych Tatier ponúka výborné podmienky na turistiku, horskú cyklistiku i lyžovanie, čo s vybudovaným zázemím ročne priťahuje státisíce návštevníkov. Jedinečnosť územia tejto časti národného parku dotvárajú svetoznáme jaskyne. Zaujímavosťou je prepojenie severnej demänovskej časti Chopka s južnými svahmi kabínkovou lanovkou cez vrcholovú stanicu.

#### Turistické chodníky
* po  značke od Demänovskej jaskyne slobody okolo Vrbického plesa na rázcestie Pod Orlou skalou
* po  značke z Lukovej na Chopok
* po  značke od Demänovskej jaskyne slobody cez Ostredok k Vrbickému plesu a ďalej cez Tri vody do sedla Poľany 
* po  značke od rázcestia Tri vody cez Lukovú do Širokej doliny
* po  značke cestou hrdinov SNP po hlavnom hrebeni pohoria
* po  značke z Lúčok do Krúpovho sedla

## Pozri aj
* Jasná
* Národný park Nízke Tatry
* Demänovská jaskyňa slobody
* Demänovská ľadová jaskyňa

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Liptovská Sielnica

**Liptovská Sielnica** je obec na Slovensku v okrese Liptovský Mikuláš.

## Dejiny
Novovybudovaná obec vznikla po tom, ako bola priehradou Liptovská Mara zaplavená pôvodná Liptovská Sielnica. Slávnostné otvorenie novej Liptovskej Sielnice bolo 25. augusta 1974. Nová obec je postavená asi 2 km severne od pôvodnej Liptovskej Sielnice.

## Kultúra a zaujímavosti
### Pamiatky
* Torzo kostola Narodenia Panny Márie v Liptovskej Mare, jednoloďovej pôvodne gotickej stavby s polygonálnym ukončením presbytéria a predstavanou vežou z obdobia pred rokom 1200. Išlo o jeden z najstarších kostolov na Liptove. Po vzniku Liptovskej župy sa práve tu konali župné zasadnutia. Prvá úprava kostola sa uskutočnila okolo roku 1300. Kostol prešiel gotickou úpravou v roku 1520, ďalej barokovou v rokoch 1646 a 1672. Od reformácie do roku 1648 bol kostol evanjelický. Pri stavbe priehrady Liptovská Mara v rokoch 1965-1975 bol staticky narušený kostol zbúraný, dochovala sa len veža zo 17. storočia. Základy kostola sú prezentované v areáli kostola. Veža má hladkú fasádu a zvonovitú šindľovú cibuľu. Kópia kostola s použitím pôvodných detailov bola vybudovaná v Múzeu liptovskej dediny v Pribyline. 

* Liptovský hrad, zaniknutý hrad pôvodne z obdobia rokov 1250-1262. Postaviť ho nechal uhorský kráľ Belo IV. v období po mongolskom vpáde. Nachádza sa na vrchole vrchu Sestrč, ide o najvyššie položený slovenský hrad. Od roku 1340 bol sídlom Liptovskej župy. Gotickou prestavbou prešiel v rokoch 1350-1380. Hrad bol zničený v roku 1471, kedy kráľ Matej Korvín potlačil protikráľovské povstanie. Objekt bol v 80. rokoch skúmaný a konzervovaný. 

Liptovská Mara - church tower and water reservoir.jpg|Veža kostola z Liptovskej Mary
Liptovská Mara - church tower.jpg
KOSTOLIK - panoramio.jpg
01 Liptovský Starý hrad - 24. 5. 2014.JPG|Liptovský hrad


## Občianska vybavenosť
* Evanjelický a Rímskatolícky kostol sv. Cyrila a Metoda, moderné stavby. 

## Osobnosti obce
### Rodáci
* Ján Ambrózi (* 1741 – † 1796), náboženský spisovateľ
* Samuel Ambrozi (* 1748 – † 1806), publicista, redaktor a evanjelický farár
* Adam Lovich (* 1760 – † 1831), pedagóg, evanjelický farár, cirkevný hodnostár a národnokultúrny dejateľ
* Samo Bohdan Hroboň (* 1820 – † 1894), básnik, folklorista, prekladateľ, jazykovedec
* Andrej Rojko (* 1824 – † 1907), rímskokatolícky kňaz, osvetový pracovník a publicista
* Adolf Peter Záturecký (* 1837 – † 1904), pedagóg, publicista, jazykovedec, zberateľ ľudovej slovesnosti a národnokultúrny pracovník
* Karol Salva (* 1849 – † 1913), vydavateľ, aktivista, učiteľ, evanjelický farár a spisovateľ
* Ján Miloslav Hroboň (* 1859 – † 1914), evanjelický farár, osvetový pracovník, jazykovedec, folklorista a archeológ
* Juraj Babka (* 1868 – † 1942), evanjelický učiteľ a básnik
* Ján Maršalko (* 1878 – † 1951), sociálnodemokratický politik
* Andrej Plávka (* 1907 – † 1982), básnik a spisovateľ

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Zatopené obce na Slovensku
Liptovská Anna

**Liptovská Anna** je obec na Slovensku v okrese Liptovský Mikuláš.

## Dejiny
Najstaršia písomná zmienka o obci pochádza z roku 1352. V 13. storočí bola spojená s Bukovinou a spolu tvorili osadu s názvom Podhradie.

## Obyvateľstvo

### 2011

## Kultúra a zaujímavosti
### Pamiatky
* Liptovský hrad, zaniknutý hrad pôvodne z obdobia rokov 1250-1262. Postaviť ho nechal uhorský kráľ Belo IV. v období po mongolskom vpáde. Nachádza sa na vrcole vrchu Sestrč, ide o najvyššie položený slovenský hrad. Od roku 1340 bol sídlom Liptovskej župy. Gotickou prestavbou prešiel v rokoch 1350-1380. Hrad bol zničený v roku 1471, kedy kráľ Matej Korvín potlačil protikráľovské povstanie. Objekt bol v 80. rokoch skúmaný a konzervovaný. Nachádza sa nad obcou aj keď katastrálne patrí obci Liptovská Sielnica. 

* Zrúcanina kostola sv. Anny, jednoloďová gotická stavba s pravouhlým ukončením presbytéria a predstavanou vežou z konca 13. storočia. Ranogotická stavba prešla úpravou v duchu gotiky na prelome 15. a 16. storočia. V roku 1805 bol zničený požiarom a nebol obnovený. Kostol má netradičný pôdorys, loď je na dĺžku kratšia ako na šírku. Zo stredovekých architektonických detailov sa dochovali dva portály do lode. V rokoch 1971-1973 sa tu konal archeologický výskum. Kostol je prezentovaný ako torzálna stavba. V roku 2011 bol kostol obnovovaný. Pri kostole stojí drevená obecná zvonica. 

* Ľudový dom číslo 33, jednopodlažná zrubová stavba na pôdoryse obdĺžnika z prvej polovice 20. storočia. Stavba má sedlovú strechu. 

Súbor:Liptovská Anna - zaniknutý kostol.JPG|Kostol sv. Anny
Súbor:Liptovská Anna - zaniknutý kostol Sv. Anny.JPG
Súbor:Liptovská Anna 2018 01.jpg|Zvonica pri kostole
Súbor:Liptovská Anna 2018 03.jpg|Gotický portál kostola
Súbor:Liptovská Anna 2018 04.jpg
Súbor:Liptovská Anna - dom č. 33.JPG|Ľudový dom č. 33


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Liptovský Mikuláš
Pavlova Ves

**Pavlova Ves** je obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Rímskokatolícky kostol sv. Petra a Pavla apoštolov, jednoloďová modernistická stavba s pravouhlým ukončením presbytéria a predstavanou vežou z roku 1932. Do novostavby kostola bola inkorporovaná staršia zvonica. V roku 1997 bol rozšírený, bola zmenená orientácia kostola. V interiéri sa nachádza oltár s obrazom sv. Petra a Pavla od Mikuláša Štalmacha. Stavba má hladké fasády, veža je členená lizénami a ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Liptovský Peter

**Liptovský Peter** (predtým *Liptovský Svätý Peter*) je obec na Slovensku v okrese Liptovský Mikuláš.

## Dejiny
Prvýkrát sa spomína v roku 1286 pod názvom *Zenthpetur*, neskôr ako *Scentpeter*. V obci stál stredoveký kostol sv. Petra zo 14. storočia, po ktorom dostala dedina pomenovanie, no v roku 1786 zanikol. Dedina až do roku 1848 patrila zemianskej rodine Sentivániovcov (Svätojánskych). Počas povstania Františka II. Rákociho bola obec v roku 1709 zničená, ale neskôr opäť obnovená. V 19. storočí sa obyvatelia obce preslávili ako zruční murári, mnohí pracovali na stavbách v Budapešti. Počas 2. svetovej vojny bolo vybudované pri obci vojenské letisko Mokraď používané do roku 1958.

## Kultúra a zaujímavosti
### Pamiatky
* Evanjelický kostol, jednoloďová modernistická stavba s transeptom, pravouhlým ukončením presbytéria a predstavanou vežou z rokov 19391940. Autorom projektu kostola je staviteľ Ján Hlavaj. Stojí na mieste staršieho tolerančného kostola z roku 1784. Nachádza sa v hĺbke parcely, v radovej zástavbe. Fasády kostola sú členené priebežným vertikálnym lemovaním okien. Sokel je tvorený kamennou rustikou. Veža má plochú modernistickú helmicu. 

* Evanjelická zvonica, murovaná stavba na pôdoryse štvorca s ihlancovou helmicou z roku 1850. Nachádza sa v areáli evanjelického kostola, na úrovni uličnej línie. Jej fasáda je členená lizénovým rámom a ukončená korunnou rímsou s terčíkom a hodinami. Rezonančné otvory sú polkruhovo ukončené. 

* Evanjelická škola, dvojpodlažná trojtraktová secesná stavba s valbovou strechou z rokov 19091912. V objekte sídlil v roku 1945 štáb 1. československého armádneho zboru v období oslobodzovania Liptova. Fasády školy sú dekorované jemným geometrickým dekorom. Okenné polia sú prepojené geometrickými kazetami s vlysom s motívom trojuholníka. 

Súbor:Liptovský Peter - budova školy a evanjelického kostola.JPG|Evanjelický kostol a škola
Súbor:Liptovský Peter - pamätná tabuľa na budove školy.JPG|Pamätná tabuľa na objekte školy


## Osobnosti obce
### Rodáci
* Štefan Bella (* 1880 – † 1952), akademik ČSAV, vodohospodár
* Mária Bellová (* 1885 – † 1973), prvá slovenská lekárka
* Ferdinand Čatloš (* 1895 – † 1972), generál
* Irena Jakubcová (* 1910 – † 1995), lekárka, univerzitná profesorka
* Martin Martinček (* 1913 – † 2004), fotograf
* Vladimír Kostovič (* 1926 – † 1997), herec
* Pavol Vongrej (* 1935 – † 2001), literárny historik, publicista, literárny vedec
* Božidar Vongrej (* 1940 – † 2011), hudobný pedagóg, zbormajster, dirigent

## Referencie

## Literatúra
* 

## Iné projekty

## Externé odkazy
* 


Kategória:Obce okresu Liptovský Mikuláš
Liptovský Ondrej

**Liptovský Ondrej** je obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Rímskokatolícky kostol sv. Ondreja, jednoloďová pôvodne ranogotická stavba s polygonálnym ukončením presbytéria a predstavanou vežou z druhej polovice 13. storočia. V 14. a 15. storočí bol kostol doplnený o nástenné maľby. V rokch 1584-1687 bol kostol evanjelický. Stredoveký kostol bol poškodený v roku 1708 počas protihabsburského povstania Františka Rákociho, následne sa pristúpilo k jeho radikálnej prestavbe. Pri prestavbe bola využitá časť obvodových múrov, pričom došlo k stavbe nového presbytéria a zmene orientácie kostola. V lodi kostola sa napriek tomu zachovali stredoveké nástenné maľby s výjavom svätoladislavskej legendy. Dva gotické oltáre Panny Márie a sv. Ondreja z tohto kostola boli odvezené do Maďarskej národnej galérie v Budapešti. Kostol má hladké fasády členené opornými piliermi, okná sú ukončené lomeným oblúkom. Veža je ukončená barokovou helmicou. Nad presbytériom sa nachádza malý sanktusník s barokovou helmicou.

* Kúria Eduarda Gustáva Andreánskeho, jednopodlažná trojtraktová renesančná stavba na pôdoryse obdĺžnika s manzardovou strechou z rokov 1665-1678. Prestavaná bola na prelome 18. a 19. storočia. V interiéri sa nachádzajú krížové a kláštorné klenby. Kúria má hladké bielené fasády. Z dvornej strany kúrie sa nachádza arkáda.  

* Evanjelický kostol, jednoloďová neoklasicistická stavba s pravouhlým ukončením presbytéria a predstavanou vežou z roku 1904. V roku 1931 bola pristavaná veža. Od roku 1949 je v obci samostatný cirkevný zbor. V interiéri sa nachádza oltár, neoklasicistická stĺpová architektúra z doby vzniku kostola. Fasády má členené lizénami, okná so šambránami sú polkruhovo ukončené. Veža má korunnú rímsu s terčíkom a ihlancovú helmicu. 

Liptovský Ondrej - kostol.jpg|Kostol sv. Ondreja
Liptószentandrás temploma.jpg
Liptovský Ondrej - kúria.jpg|Kúria Andreánskych


## Referencie

## Iné projekty

## Externé odkazy
* 
* Apsida.sk- profil ranogotického kostola


Kategória:Obce okresu Liptovský Mikuláš
Uhorská Ves

**Uhorská Ves** je obec na Slovensku v okrese Liptovský Mikuláš.

## Polohopis
Rozloha obce je 10 ha, rozloha katastru je 52 ha.

### Vodné toky
#### Rieky
Cez obec preteká rieka Váh a umelý vodný tok bez mena určený na zavlažovanie polí v pozadí obce, odrazený ešte v Liptovskom Jáne.

#### Pramene
V obci sa nachádza minerálny prameň Uhorčianka. Hlavnou zložkou je katión Sodíku. Minerálny prameň bol známy už roku 1500, ale vzkriesený bol až roku 2012 po patronátom Pozemkového spoločenstva bývalých členov urbariátu. Miestni obyvatelia majú tento prameň veľmi radi pre jeho nakyslú chuť.

## Časti obce
Súčasťou obce sú aj zaniknuté dediny a ich chotáre medzi Uhorskou Vsou a mestom Liptovský Mikuláš.

## Dejiny
Prvá písomná zmienka o obci pochádza z roku 1234, kedy sa spomína ako majetok hrádku v Liptovskom Jáne. Neskôr sa spomína ako centrum chotáru, ktorý sa rokladal na rozlohe 108 ha. Pri prameni Medokýš sa nachádzala kamenná veža, ktorú postavili Bogomír a jeho synovia z Liptovského Jána. História veže siaha od 13. do 15. storočia, kedy sa spomína ako ruina, ktroú niekto podpálil. V 15. storočí si tu bohatí sedliaci postavili najstaršie kúrie na Liptove. Podľa súpisu majetku v roku 1504 sa tieto dve kúrie boli postavené okolo roku 1498. Uhorská Ves sa znovu spomína až počas 1. svetovej vojny. Spomína sa ako miesto posledného odpočinku 5 vojakov z Podturne a Uhorskej Vsi. V medzivojnovom období bola zakúpená hasičská striekačka, ktorá dnes krášli centrum obce.

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse štvorca s ihlancovou helmicou z roku 1924. Stavbu postavil murársky majster Adam Debnár z Liptovského Mikuláša. Fasáda zvonice je horizontálne členená kordónovou rímsou, rezonančné otvory sú polkruhovo ukončené. Nad oblúkovým vstupom do zvonice sa nachádza vročenie.

## Občianska vybavenosť
Ubytovacie kapacity sa nachádzajú vo viacerých domoch: Privat Ruža, Zimmer, Oľga a v dome číslo 83., privát Tibo a Apartmány Nevädza. V obci sa nachádza obchod potravín súkromníka, pohostinstvo Rybka, Bufet pri ihrisku a Veľkoformátová tlačiareň Reproservis. Taktiež je tu fabrika na spracovanie plastov Esox plast.

## Doprava
Cez obec prechádza cesta smerom do Liptovského Jána a Jánskej doliny. V centre obcesa nachádza autobusová stanica SAD. Ďalšia zastávka sa nachádza pri pohostinstve Rybka. Cez obec priamo neprechádza železnica. Najbližšia stanica sa nachádza v obci Podtureň na trati 180.

## Šport
V obci sa nachádza futbalové ihrisko a klub FK Ďumbier. V zime sa na opačnom konci obce nachádza klzisko.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Sídla na Váhu
Trstené

**Trstené** je obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová románsko-gotická stavba s polkruhovou apsidou, bez veže, z prelomu 13. a 14. storočia. Nachádza sa na miernej vyvýšenine uprostred obce. Pôvodné patrocínium bolo sv. Márie Magdalény. Okolo roku 1349 bol goticky upravovaný, v tomto období vznikol južný portál. Ďalšou úpravou prešiel v roku 1830, kedy získal súčasné patrocínium. Interiér je plochostropý s dreveným stropom, netradične aj apsida. Z tohto kostola pochádza socha Madony z rokov 1460-1470, ktorá bola odvezená do Budapešti. Kostol má hladké fasády s polkruhovo a segmentovo ukončenými oknami. Je pokrytý šindľovou strechou. Pri kostole sa nachádza drevená ľudová zvonica na pôdoryse štvorca z roku 1635.

Zvonica Trstené.jpg|Príkostolná zvonica


## Referencie

## Iné projekty

## Externé odkazy
* 
* Apsida.sk- profil románsko-gotického kostola


Kategória:Obce okresu Liptovský Mikuláš
Svätý Kríž (okres Liptovský Mikuláš)

**Svätý Kríž** je obec na Slovensku v okrese Liptovský Mikuláš. V obci sa nachádza vzácny drevený evanjelický artikulárny kostol. 

## Kultúra a zaujímavosti
### Pamiatky
* Evanjelický artikulárny kostol, halová zrubová stavba s tanseptom, pravouhlým záverom a predstavanou vežou z rokov 1773-1774. Kostol bol prenesený do obce pri stavbe priehrady Liptovská Mara v rokoch 1974-1982 zo zatopenej obce Paludza. Stavba je postavená podľa prísnych podmienok tzv. šopronských artikúl z roku 1681, kedy si evanjelici mohli v každej stolici postaviť po dva kostoly, no kostol musel spĺňať obmedzujúce podmienky. Nesmel sa nachádzať v centrálnej polohe obce, vstup do kostola nemohol byť z hlavnej cesty a pozemok na kostol bol vyberaný kráľovským komisárom. Musel byť postavený z dreva ako málo trvácneho materiálu a nesmel mať vežu. Súčasná veža bola ku kostolu pristavaná v roku 1781. V interiéri sa nachádza barokový oltár z roku 1693 s obrazom Premenenie Krista. Nachádzajú sa tu drevené empory v dvoch radoch nad sebou s kazetami s biblickými výjavmi. Kazateľnica je baroková dielo rezbára J. Lercha z Kežmarku. Kostol je osvetlený lustrom z benátskeho skla. Fasády kostola sú hladké so segmentovo ukončenými oknami. Predstavaná veža má štvorcový murovaný základ a drevenú ochodzu, ukončená je barokovou helmicou. 

Svätý Kríž, artikulárny kostol (1).JPG|Artikulárny kostol
Svätý Kríž, artikulárny kostol (2).JPG
Sväty Kriz (2).jpg
Sväty Kriz (25).jpg|Interiér kostola
Sväty Kriz (26).jpg|Oltár
Sväty Kriz (21).jpg|Empory a organ


* Rímskokatolícky kostol Povýšenia sv. Kríža, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z 18. storočia. Stojí na mieste staršieho stredovekého kostola, z ktorého bola časť muriva sekundárne použitá. V roku 1819 bol klasicisticky upravený. Interiér je zaklenutý pruskými klenbami. Hlavný oltár je neogotický, bočný oltár Božieho hrobu je rokokovo-klasicistický z rokov 1750-1760. Krstiteľnica má skrutkovitú pätku, pochádza z Palúdzky zo začiatku 16. storočia. Kazateľnica je klasicistická z obdobia rokov 1810-1820. Ďalej sa tu nachádza voľný barokový obraz sv. Rodiny z prvej polovice 18. storočia. Organ je z roku 1798. Priečelie kostola má prelamovanú rímsu s vyrastajúcou vežou, pod oknom je dekoratívna čabraka. V štíte je umiestnené reliéfne Božie oko. Veža je členená lizénami, ukončená korunnou rímsou s terčíkom a ihlancovou helmicou. Údajne je kostol jednou z najväčších drevených stavieb v Európe. 

SK-Sväty Kriz-Pfarrkirche-1.jpg|Kostol Povýšenia sv. Kríža
SK-Sväty Kriz-Pfarrkirche-2.jpg
Sväty Kríž TN2.jpg


## Referencie

## Iné projekty

## Externé odkazy
* 
* Drevený kostol - stránka artikulárneho kostola


Kategória:Obce okresu Liptovský Mikuláš